open-index/open-wikipedia-markdown huggingface dataset:
McLaren P1

O **McLaren P1** é un superdeportivo híbrido creado polo fabricante inglés McLaren. O coche saíu á luz no Salón do Automóbil de París de 2012. É o esperado sucesor do McLaren F1. Utiliza enerxía híbrida e tecnoloxía da Fórmula 1. O estilo deste automóbil está influenciado polo McLaren MP4-12C, pero ten paneis na carrocería para que pareza máis agresivo. O deseño dos faros semella o logotipo de McLaren.

## Características técnicas 
O P1 pode chegar a alcanzar unha velocidade de 405 km/h, pero está limitada electronicamente a 350&nbsp;km/h. O coche ten unha aceleración de 0 a 100&nbsp;km/h en menos de 2.8 segundos, de 0 a 200 en 6.8 segundos e de 0 a 300 nuns 16.5 segundos, polo que é 5,5 segundos máis rápido ca o McLaren F1. Isto todo faino co seu conxunto de pneumáticos Pirelli P-Zero Corsa e pode frear cos seus freos especiais de carbono-cerámica de 100&nbsp;km/h a 0 en menos de 30 m.

## Véxase tamén 
### Outros artigos 
* McLaren Automotive

### Ligazóns externas 
* Páxina oficial de McLaren Automotive
Nintedanib

**Nintedanib** (antigamente **BIBF 1120**) tamén coñecido cos nomes comerciais **Ofev** e **Vargatef** é un medicamente empregado xunto con outros fármacos para o tratamento algúns tipos de carcinoma pulmonar non microcítico e fibrose pulmonar idiopática (FPI).

É unha pequena molécula que funciona como inhibidor da tirosina quinase, que afecta ós receptores VEGFR, (FGFR) e (PDGFR) desenvolvido por Boehringer Ingelheim.

Cun custo de 39&nbsp;300 libras anuais, non semella ser rendible para o IPF do Reino Unido.

## Notas
Pigargo europeo

O **pigargo europeo**, comunmente **pigargo**, (*Haliaeetus albicilla*) é unha ave rapaz da familia dos Accipítridos.

## Morfoloxía 
É unha aguia de gran tamaño cun enorme peteiro amarelo. A plumaxe é escura, agás a cola e a cabeza que van branquexando conforme ó envellecemento do individuo. A femia é lixeiramente meirande có macho.

## Reprodución 
A posta consiste en 2-3 ovos, sendo realizada en febreiro ou marzo. Os ovos son chocados por ambos proxenitores durante uns 40 días. As parellas son estables e en ocasións conviven no mesmo territorio varias familias; trátase dunha das aguias máis sociábeis.

## Nutrición 
Ecléctica, dende peixes ata limícolas e anátidos, chegando incluso a capturar cisnes ou grúas. Tamén mamíferos, dende roedores ata crías de cervos, focas ou raposos. É unha especie moi habilidosa na caza, chegando a cazar en grupo.

## Distribución 
Dende o norte e leste de Europa, ata a península de Kamchatka, Anadyr, norte da China e sur de Groenlandia. Na Europa occidental foi exterminada, considerándose a especie extinta en Francia, Italia, na totalidade das Illas Británicas e nas illas do Mediterráneo. En Alemaña estivo a piques de seguir a mesma sorte. Así á comezos do século XX, só había parellas estables na Pomerania e en Mecklemburgo. Grazas ás medidas de protección desenvolvidas ó longo de décadas, conseguiuse estabilizar unha pequena poboación en Schleswig-Holstein. Ademais no 1992 acadouse a primeira cría con éxito na Baixa Saxonia. A comezos do século XXI, estimouse unha poboación estable de preto de 200 parellas en Alemaña.

## Notas 
## Véxase tamén
Diego Luna

**Diego Luna Alexander**, nado en Toluca de Lerdo o 29 de decembro de 1979, é un actor, director e produtor mexicano. É coñecido polo seu traballo como actor infantil en telenovelas, por protagonizar *Y tu mamá también* e polos seus papeis secundarios en filmes como *Rudo y Cursi*, *The Terminal*, *Elysium* e *Milk.* Tamén protagonizou a carón de Romola Garai o filme *Dirty Dancing: Havana Nights* e proporcionou a narración en lingua española do documental de National Geographic *Great Migrations*.

## Filmografía 
## Notas 
## Véxase tamén 
### Ligazóns externas 
*
Pinturas murais da conquista de Mallorca

***Pinturas murais da conquista de Mallorca*** (en ) están formadas por un conxunto de tres plafóns de frescos que forman parte dun ciclo narrativo sobre a conquista de Mallorca polo rei Xaime I de Aragón. Con estas pinturas decorouse unha sala do Palau Aguilar –anteriormente Palau Caldes e actualmente sede do Museo Picasso–, localizado na cidade de Barcelona. Están datados de entre 1285 e 1290 e foron realizados por un pintor anónimo chamado "mestre da conquista de Mallorca. Estes frescos foron descubertos en 1961 no Palau Aguilar e trasladados o ano seguinte, para a súa conservación, no Museo Nacional de Arte de Cataluña de Barcelona, onde se atopan na actualidade.

Tanto os feitos representados coma as personaxes que participaron, que foron identificadas co rei Xaime I, Guillerme II de Bearn, o conde Nunó Sanç I de Rosselló e Cerdanya ou o bispo Berenguer de Palou de Barcelona, foron extraídos de dous das *Catro grandes crónicas*: o *Llibre dels fets* (ou *Crònica de Jaume I*, 1213-1276) e da *Crònica de Bernat Desclot* (ou *Llibre del rei en Pere e dels seus antecessors passats*, 1283-1288).

## Notas 
## Véxase tamén 
### Outros artigos 
* Museo Nacional de Arte de Cataluña
### Ligazóns externas 
* Catálogo do MNAC
Circuíto do Parque Olímpico de Pequín

O **Circuíto do Parque Olímpico de Pequín** é un circuíto de carreiras urbano localizado no parque olímpico de Pequín, na capital da China. Neste circuíto o 13 de setembro de 2014, inaugrouse o novo campionato de monoprazas eléctricos organizada pola Federación Internacional do Automóbil, a Fórmula E. O trazado ten unha lonxitude total de 3'44&nbsp;km e conta con 20 curvas que discorren pola zona principal dos Xogos Olímpicos de 2008.

### Todos os gañadores de Fórmula E, no circuíto urbano de Putrajaya 
## Véxase tamén 
### Outros artigos 
* ePrix 2014 de Pequín
* Fórmula E
* Tempada 2014-15 da Fórmula E

### Ligazóns externas 
* Páxina oficial da Fórmula E
* Resultados do ePrix
Tapiz da Creación

***Tapiz da Creación*** (en ) tamén chamado **Tapiz de Xirona** (en ), é un bordado do século XI ou de comezos do XII que se atopa no Museo Capitular da Catedral de Xirona. É único no seu xénero e a peza máis importante de tódalas de arte téxtil románica que se conservan, só comparable ó Tapiz de Bayeux como un testemuño da pintura á agulla da época románica. De 358&nbsp;cm de altura por 450&nbsp;cm de largura, está bordado con las de cores e ten unha xustificada fama universal e atrae constantmente a atención dos estudosos pola riqueza do seu contido temático e iconográfico. Amosa unha sinfonía sobre a creación do mundo e a estadía do home no Paraíso, e unha coroa cósmica na cal os elementos da natureza arrodean a figura central de Xesucristo.

A obra foi exposta fóra da catedral en dúas ocasións: no ano 1888 na Exposición Universal de Barcelona e posteriormente en 1892 en Madrid.

## Notas 
## Véxase tamén 
### Outros artigos 
* Catedral de Xirona
Artemisia Gentileschi

**Artemisia Lomi Gentileschi**, nada en Roma o 8 de xullo de 1597 e finada en Nápoles contra 1654, foi unha pintora caravaggista italiana coñecida como **Artemisia**. Filla do pintor toscano Orazio Gentileschi (1563-1639) , viviu na primeira metade do século XVII. Agostino Tassi foi o seu mestre de debuxo. 

O seu pai, seguidor do naturalismo tenebrista de Caravaggio, cedeulle en herdanza o seu obradoiro,

## Notas 
## Véxase tamén 
### Ligazóns externas 
* Biografía de Artemisia
Dorna FG

O **Dorna FG** é un equipo de fútbol gaélico formado no ano 2015 na Illa de Arousa. Está asociado a Asociación Galega de Fútbol Gaélico e compite na Liga Galega de Fútbol Gaélico, na Copa Galega de Fútbol Gaélico e no Campionato Ibérico de Fútbol Gaélico.

## Historia 
Nace no ano 2015 e participa na Liga Galega de Fútbol Gaélico, na Copa Galega de Fútbol Gaélico e no Campionato Ibérico de Fútbol Gaélico.

## Clasificación Masculina
### 2014/2015 
*8º Copa Galega de Fútbol Gaélico
*16º Campionato Ibérico de Fútbol Gaélico
*8º Campionato Pan-Europeo da Estrada

### 2015/2016 
3º Liga Galega de Fútbol Gaélico de Segunda División

## Uniforme 
* Uniforme titular: Camisola branca coa metade superior negra. Pantalón negro. Medias brancas.
* Uniforme suplente: Camisola azul mar coa metade superior negra. Pantalón negro. Medias azul mar.

## Xogadores 
### Cadro masculino 2014/15 
:*Datos do 1 de xullo de 2015.*

* 12px|Capitán Capitán

## Véxase tamén 
### Ligazóns externas
*Páxina do club en Facebook
Keltoi GAC

dereita|miniatura|Keltoi Vigo GAC 2023-24.

O **Keltoi Vigo GAC** é un equipo de fútbol gaélico formado no ano 2014 na cidade de Vigo. Está asociado a Asociación Galega de Fútbol Gaélico e compite na Liga Galega de Fútbol Gaélico, na Copa Galega de Fútbol Gaélico e no Campionato Ibérico de Fútbol Gaélico.

## Historia 
Nace no ano 2014 co nome de Universidade de Vigo FG para mudar no 2015 o actual. Participa na Liga Galega de Fútbol Gaélico, na Copa Galega de Fútbol Gaélico e no Campionato Ibérico de Fútbol Gaélico.

## Clasificación Masculina
### 2014/2015 
8º Liga Galega de Fútbol Gaélico

12º Campionato Ibérico de Fútbol Gaélico

## Uniforme 
* Uniforme titular: Camisola cor turquesa con liñas horizontais en branco e negro. Pantalón negro. Medias cor negra.
* Uniforme suplente: Camisola cor granate con liñas horizontais en branco e negro. Pantalón negro. Medias cor granate.
## Véxase tamén 
### Ligazóns externas
*Páxina Asociación Galega de Fútbol Gaélico
Blas de Prado

**Blas de Prado**, nado en Camarena, provincia de Toledo en 1545, e finado en Madrid en 1599, foi un destacado pintor manierista español, que traballou para a construción da Catedral de Toledo e doutras igrexas da sede da arquidiocese católica latina de Toledo, así como para o rei Filipe II e o xerife de Fes a quen, entre outras obras, lle fixo un retrato da súa filla. Crese que tivo como metres, segundo Antonio Palomino, a Alonso Berruguete e, segundo o historiador Juan Agustín Ceán Bermúdez, ó pintor toledano Francisco de Comontes.

## Notas 
## Véxase tamén 
### Bibliografía 
* 
*
Copa Galega de Fútbol Gaélico 2013/14

A **Copa Galega de Fútbol Gaélico** é unha competición de fútbol gaélico nacida na tempada 2013/14 baixo a organización da Asociación Galega de Fútbol Gaélico co obxectivo de ser a gran festa do fútbol gaélico en Galicia. A I Copa Galega tivo lugar na Estrada no Campo da Baiuca o día 14 de xuño de 2014.

=Tempada 2013/14=
## Copa Feminina
**Grupo A**:

* Irmandinhas 4-3 (15) - 0-1 (1) Fillas de Breogán
* Mecas FG 2-1 (7) - 2-1 (7) Bráithreachas
* Irmandinhas 10-3 (33) - 1-2 (5) Mecas FG
* Fillas de Breogán 2-6 (12) - 1-2 (5) Bráithreachas
* Fillas de Breogán 1-9 (12)- 2-2 (8) Mecas FG
* Irmandinhas 4-5 (17) - 1-2 (5) Bráithreachas

**Final**:

* Irmandinhas 5-9 (24) - 1-4 (7) Fillas de Breogán

## Copa Masculina
**Grupo A**:

* Estrela Vermelha FG 5-2 (17) - 0-1 (1) Pontevedra FG
* Mecos FG Ogrobe 4-3 (15) - 0-1 (1) Compostela FG
* Estrela Vermelha FG 2-3 (9) - 0-2 (2) Mecos FG Ogrobe
* Pontevedra FG 1-6 (9) - 2-1 (7) Compostela FG
* Estrela Vermelha FG 5-3 (18)- 0-0 (0) Compostela FG
* Mecos FG Ogrobe 0-5 (5) - 0-2 (2) Pontevedra FG

**Grupo B**:

* Irmandinhos A Estrada 6-9 (27) - 1-3 (6) Bráithreachas
* Fillos de Breogán 2-2 (8) - 1-1 (2) Ártabros de Oleiros
* Irmandinhos A Estrada 4-3 (15) - 1-3 (6) Ártabros de Oleiros
* Fillos de Breogán 7-5 (26) - 1-3 (6) Bráithreachas
* Irmandinhos A Estrada 0-6 (6)- 1-5 (8) Fillos de Breogán
* Ártabros de Oleiros 3-3 (12) - 2-1 (7) Bráithreachas

**Semifinales**:

* Irmandinhos A Estrada 2-3 (9) - 4-7 (19) Estrela Vermelha FG
* Fillos de Breogán 1-8 (11) - 0-2 (2) Mecos FG Ogrobe

**Final**:

* Fillos de Breogán 0-6 (6) - 2-5 (11) Estrela Vermelha FG

## Notas
Copa Galega de Fútbol Gaélico 2014/15

A II edición da **Copa Galega de Fútbol Gaélico** tivo lugar no concello de Teo, nos Campos da Cañoteira e Praíña, o día 20 de xuño de 2015.

## Copa Feminina
**Grupo A**:

* Irmandinhas - Bráithreachas
* Bráithreachas - Mecas/Auriense
* Mecas/Auriense - Irmandinhas

**Grupo B**:

* Estrela Vermelha - Pontevedra
* Fillas de Breogán - Estrela Vermelha
* Pontevedra - Fillas de Breogán

**Semifinais**:

* Estrela Vermelha () - () Mecas/Auriense
* Irmandinhas () - () Fillas de Breogán

**Final**:

* Irmandinhas (29) - (20) Estrela Vermelha

## Copa Masculina
**Grupo A**:

* Estrela Vermelha - Bráithreachas
* Ártabros - Estrela Vermelha
* Bráithreachas - Ártabros

**Grupo B**:

* Pontevedra - Dorna
* Fillos de Breogán - Pontevedra
* Dorna - Fillos de Breogán

**Grupo C**:

* Irmandinhos - Mecos
* Mecos - Auriense
* Auriense - Irmandinhos

**Semifinais**:

* Estrela Vermelha () - () Pontevedra
* Irmandinhos () - () Fillos de Breogán

**Final**:

* Estrela Vermelha (20) - (8) Irmandinhos

## Notas
Hikari Sasaki

**Hikari Sasaki**, nada en Numazu (Shizuoka) o 4 de outubro de 1967 é unha judoka xaponesa.

Comezou a practicar judo aos 15 anos. Gañou a medalla de prata no Campionato Mundial de judo de 1987 e a de bronce no de 1989 nas categorías de menores de 66&nbsp;kg. Amais, nos Xogos Olímpicos de Seúl 1988 acadou a medalla de ouro en peso medio (menos de 66&nbsp;kg), se ben o judo feminino era un deporte de demostración nesas olimpíadas.

## Notas
Anidos

O topónimo **Anidos** pode referirse a:

;En Galiza
***Anidos**, lugar da parroquia de Santa Cristina, no concello de Cospeito;
***Os Anidos**, lugar da parroquia de Laraxe, no concello de Cabanas.

## Véxase tamén
### Outros artigos
Anido

O topónimo **Anido** pode referirse a:

;En Galiza
***Anido**, lugar da parroquia de Bares, no concello de Mañón;
***Anido**, lugar da parroquia de Callobre, no concello de Miño;
***Anido**, lugar da parroquia de Frexulfe, no concello do Valadouro;
***Anido**, lugar da parroquia de Serres, no concello de Muros;
***O Anido**, lugar da parroquia da Agualada, no concello de Coristanco;
***Castro do Anido**, lugar da parroquia de Nantón, no concello de Cabana de Bergantiños.

Amais, como apelido pode referirse a:

***Ángel Anido Sánchez**, médico galego (1852 - 1901);
***Severiano Martínez Anido**, militar galego (1862 - 1938);
***José Sánchez Anido**, avogado e político galego (f. 1947);
***Juan Sánchez Anido**, avogado e político galego (f. 1948);
***Ángel Porto Anido**, avogado, industrial e político galego (1919 - 2006);
***Santiago Castro Anido**, exfutbolista galego (n. 1947);
***Daniel Anido**, xornalista galego (n. 1960);
***Ernesto Anido Varela**, político galego (n. 1970);
***Rafa Anido**, músico galego (n. 1973);
***Diego Anido**, dramaturgo galego (n. 1976).

## Véxase tamén
### Outros artigos
***O Anide**, lugar da parroquia de Larín, no concello de Arteixo.
Ansar

Como topónimo **Ansar** pode referirse a:

;En Galiza
***Ansar**, parroquia do concello de Taboada;
***Ansar**, lugar da parroquia de Viloíde, no concello de Monterroso;
***Ansar**, lugar da parroquia de Sanguiñeda, no concello de Mos;
***Ansareo**, lugar da parroquia de Pacios, no concello de Baralla;
***Ansarigo**, lugar da parroquia de San Pedro de Batalláns, no concello das Neves;
***Ansariz**, lugar da parroquia de Armental, no concello da Peroxa.
Jutta Burggraf

**Jutta Burggraf**, nada en 1952 en Hildesheim (Baixa Saxonia) e finada o 5 de novembro de 2010 en Pamplona (Navarra), foi unha teóloga católica alemá.

## Traxectoria 
Naceu en Hidelsheim en 1952.

## Vida persoal 
Foi membro do Opus Dei.

## Obra 
* 
* 
* 
* 
* 

## Notas
Shaun Livingston

**Shaun Patrick Livingston**, nado o 11 de setembro de 1985 en Peoria, Illinois, é un xogador profesional de baloncesto estadounidense. Cunha altura de 2,01 m e 87 kg de peso, Livingston xoga na posición de base. O seu maior éxito é o anel de campión conseguido como membro dos Warriors na temporada . Antes do equipo californiano formou parte de Los Angeles Clippers, equipo que o seleccionou no Draft da NBA en 2004, Miami Heat, Oklahoma City Thunder, Washington Wizards, Charlotte Bobcats, Milwaukee Bucks, Cleveland Cavaliers e Brooklyn Nets.

## Traxectoria 
### Instituto 
Xogou primeiro no instituto Richwoods, pasando posteriormente ao de Peoria Central, onde se lle comparou coa grande estrela da NBA Magic Johnson. No ano 2004 xogou o ''McDonald's High School All-American'', un partido que disputan os mellores xogadores de instituto da temporada, onde foi nomeado co-MVP. Debido ao éxito, aceptou unha bolsa para xogar e realizar os seus estudos na Universidade de Duke, mais pouco despois renunciou a ela, anunciando que se presentaría no Draft da NBA.

### Profesional 
Foi elixido na cuarta posición da primeira rolda do Draft de 2004]] por Los Angeles Clippers, aproveitando a praza que lles cederan os Charlotte Bobcats. Na súa tempada de rookie tan só puido disputar 30 partidos debido a unha lesión de xeonllo. A pesar diso, conseguiu facer unha media de 7,4 puntos e 5 asistencias por partido. Na súa segunda tempada tamén se perdeu un bo número de partidos por mor das lesións, mais a súa maior desgraza sucedería en febreiro de 2007, cando, tras unha mala caída, desconxuntouse a rótula e fracturouse os ligamentos anterior e posterior do xeonllo, o que lle fixo perderse o resto da temporada , tendo prevista unha recuperación de polo menos 8 meses.

En outubro de 2008 asinou contrato con Miami Heat, pasando despois polos Oklahoma City Thunder e os Tulsa 66ers da NBA Development League. Tras pasar por Wizards e Bobcats, o 23 de xuño de 2011 asina polos Milwaukee Bucks nun traspaso a tres bandas. Posteriormente volvería aos Wizards, para xogar despois en Cleveland e Brooklyn. Finalmente en 2014 asina polos Golden State Warriors, equipo co que consegue o seu primeiro anel de campión.

## Véxase tamén 
### Ligazóns externas 
* Perfil de Shaun Livingston en NBA.com 
* Estatísticas en Basketball-Reference.com
The History of Middle-earth

***The History of Middle-earth*** é unha serie de 12 volumes de libros publicados entre 1983 e 1996, que abranguen diverso marerial e análises relacionados coa fición de J. R. R. Tolkien, compilados e editados polo seu fillo Christopher Tolkien. A serie amosa a evolución no tempo da concepción de Tolkien da Terra Media coma un mundo de ficción coa súa propia xente, linguas e historia, dende as súas primeiras nocións de mitoloxía ata o desenvolvemento de historias que logo darían forma ao *Silmarillion* e *O Señor dos Aneis*. No 2001 os 12 volumes publicáronse en tres volumes de edición *deluxe* limitada, seguidos dunha nova edición non *deluxe* no 2002.

## Volumes 
## Notas 
## Véxase tamén 
### Bibliografía 
* 
*
Ainola

**Ainola** foi o fogar de Jean Sibelius, a súa muller Aino e a súa familia dende o outono de 1904 ata 1972. Atópase nas costas do Lago Tuusula en Järvenpää, 38 quilómetros ao norte de Helsinqui. Foi deseñada polo arquitecto finés Lars Sonck. En 1972 as fillas de Jean Sibelius venderon o edificio ao goberno de Finlandia, quen xunto á *Sibelius Society of Finland* converteuno nun museo do compositor, que sería inaugurado no 1974.
Ignacio Gómez Pérez

**José Ignacio Gómez Pérez**, nado en Ribadavia o 2 de marzo de 1972, é un político galego do PSdeG-PSOE.

## Traxectoria 
Vinculado ao PSdeG-PSOE dende os 16 anos, foi Secretario Xeral das Xuventudes Socialistas de Galicia en Ribadavia. Nas eleccións municipais de 1999 concorreu como número 5 da candidatura do PSdeG en Ribadavia, se ben non resultou elixido. En novembro de 2000 foi elixido Secretario Xeral da Agrupación Socialista de Ribadavia. Nas eleccións municipais de 2003 resultou  elixido concelleiro e tenente de alcalde de Ribadavia. Tralas municipais de 2007 e 2011 volveu ser elixido concelleiro e tenente de alcalde, tras revalida-lo PSdeG o goberno da vila. En 2007 e 2011 foi designado deputado provincial, sendo ademais portavoz do grupo socialista na Deputación dende 2011. 

Nas municipais de 2015 encabezou a candidatura do PSdeG-PSOE e foi elixido alcalde de Ribadavia como cabeza da lista máis votada. Volveu ser designado deputado provincial, continuando como portavoz do grupo socialista. Porén, en novembro de 2016 foi destituído como portavoz pola executiva provincial do partido, tras diversas discrepancias con esta. Nas municipais de 2019 pasou a se-la segunda forza política tralo PPdeG, se ben tiña opción de mante-la alcaldía co apoio da marea Ribeiro en Común. Porén, esta formación vetou a súa continuidade como alcalde para apoiar os socialistas, polo que o PPdeG logrou a alcaldía ó se-la forza máis votada. Nese mandato volveu ser designado deputado provincial, sendo ademais o viceportavoz do grupo socialista. En febreiro de 2021 o PSdeG e Ribeiro en Común presentaron unha moción de censura que fixo alcaldesa á socialista Noelia Rodríguez, pasando a formar parte da Xunta de Goberno Local pero sen asumir competencias concretas. Nas municipais de 2023 concorreu como número 4 da candidatura do PSdeG, a cal perdeu o goberno tras logra-lo PPdeG a maioría absoluta. Se ben inicialmente non resultou elixido concelleiro, a renuncia inducida dunha compañeira fixoo acceder de novo á corporación. Volveu ser designado deputado provincial.

Nas Eleccións ao Parlamento de Galicia de 2024 concorreu como número 2 da candidatura do PSdeG-PSOE por Ourense, se ben non resultou elixido. Porén, foi recolocado como asesor na Subdelegación do Goberno de Ourense.

## Notas
## Véxase tamén 
### Outros artigos 
*Eleccións municipais en Ribadavia
### Ligazóns externas 
* «Non denunciamos antes porque non tiñamos datos suficientes»
Río Sadar

O **Sadar** é un río de Navarra, afluente do río Elorz, que nace nas serras de Aranguren e Tajonar, discorrendo en dirección oeste, entre as margas eocénicas da Cuenca de Pamplona. Ten unha lonxitude de 19&nbsp;km e drena unha conca duns 70&nbsp;km². As precipitacións medias que recibe, 700&nbsp;mm, achéganlle un caudal estimado de 12 hm³ anuais. Trátase dun río pequeno, cun caudal escaso, que se encontra moi encaixado no terreo e que apenas presenta problemas de inundacións. A súa canle, incluídos os seus noiros, ten unha anchura media duns 6-8 metros. En Pamplona, onde percorre aproximadamente 3,7&nbsp;km, atravesa os Campus da Universidade Pública de Navarra e a Universidade de Navarra e desemboca no río Elorz.

## Notas 
## Véxase tamén 
### Ligazóns externas 
* Información na web do Parque Fluvial de Pamplona
Mouzós, Meixente, Sarria

**Mouzós** é un lugar da parroquia de Meixente, no concello lugués de Sarria, na comarca de Sarria. Segundo o IGE, en 2014 tiña 3 habitantes (1 home e 2 mulleres).

## Lugares e parroquias
### Lugares de Meixente
### Parroquias de Sarria
## Notas
Río Elorz

O **Elorz** (en éuscaro: *Elortz*) é un río de Navarra, afluente do río Arga, que procede da vertente Oeste do Porto de Loiti. Ten unha lonxitude de 35&nbsp;km e conforma unha conca de 282&nbsp;km². Nace na Serra de Izco. Os seus principais afluentes son os ríos Unciti e Sadar, pola marxe dereita, e o barranco de Errekaldea, que provén do Porto do Carrascal, pola esquerda. Atravesa o seu val homónimo e entra en Pamplona polo sur da meseta de Donapea, no límite coa Cendea de Cizur, onde recibe ao río Sadar uns metros antes da Avenida de Aróstegui. Discorre despois encaixado baixo as ripas no barrio de Echavacoiz e continúa cara ao termo de Zizur Nagusia entre hortas desembocando finalmente no río Arga.

## Véxase tamén 
### Ligazóns externas 
* Información na web do Parque Fluvial de Pamplona
Cidadela de Pamplona

A **Cidadela de Pamplona** (en castelán: *Ciudadela de Pamplona*, en éuscaro: *Iruñeko zitadela*) ou **Castelo Novo** (en castelán: *Castillo Nuevo*, en éuscaro: *Gaztelu Berria*) é unha fortificación renacentista de antigo uso militar, construída entre os séculos XVI e XVII na cidade de Pamplona, capital da Comunidade Foral de Navarra, que na actualidade se mantén gran parte dela en pé como xardín e con actividades culturais nos seus edificios.

Filipe II ordenou a súa construción en 1571, dentro dun plan de renovación e fortalecemento xeral das fortificacións da cidade. Pódese dar por concluída en 1645, aínda así reforzouse con "medias lúas" exteriores en 1685 e na primeira metade do século XVIII, que reforzaban o sistema defensivo. En 1964 perdeu o seu carácter militar, converténdose nun parque moi frecuentado e con usos culturais nos antigos edificios castrenses.

Na actualidade localízase no centro da cidade, encontrándose rodeada por todas as partes polo parque coñecido como Vuelta del Castillo, a zona verde máis grande de Pamplona e que permaneceu durante séculos sen construír por motivos de defensa.

## Galería de imaxes 

Sculpture Odiseo, Parque de la Citadela in Pamplona.jpg|Interior da Cidadela
Exterior_Ciudadela_Pamplona.JPG|Vista dende o parque
Monolito_fusilados_Pamplona.JPG|Monólito en homenaxe aos fusilados
CIUDADELA.svg|Planta da Cidadela
Ciudadela_de_Pamplona.JPG|Porta do Socorro

## Véxase tamén 
### Ligazóns externas 
* Información na páxina de Turismo de Navarra 
* Información na páxina de Turismo de Pamplona
Leticia Herrería

**Leticia Herrería de La Lastra**, nada en Santoña (Cantabria) o 29 de novembro de 1958, é unha ex ximnasta española, que competiu na disciplina de ximnasia rítmica.

## Traxectoria 
Logrou a medalla de bronce no Campionato Mundial celebrado en Madrid en novembro de 1975 xunto co conxunto español, do que formou parte canda a Carmen Lorca, Herminia Mata, María Eugenia Rodríguez, María José Rodríguez e Marilín Such, amais de Teresa López, Mercedes Trullols e Cathy Xaudaró como suplentes..

## Palmarés deportivo 
* Campionato do Mundo de Madrid (1975): Bronce en concurso xeral 15x15px

## Notas 
## Véxase tamén 
### Bibliografía 
* Fernández del Valle, Aurora (1995): *Gimnasia rítmica deportiva: aspectos y evolución*. ESM. ISBN 978-84-85977-60-4.

### Ligazóns externas 
* Perfil en Linkedin de Leticia Herrería
* Reportaje sobre el Campeonato Mundial de Gimnasia Rítmica de Madrid (1975)
Fra Angelico

**Fra&nbsp;Angelico**, nado c. 1395 e finado o 18 de febreiro de 1455, foi un pintor do primeiro Renacemento italiano, referido no libro ''Le vite de' più eccellenti pittori, scultori e architettori* de Vasari como posuidor dun «raro e perfecto talento».
## Traxectoria 
Denominado na Italia como ***il Beato Angelico***, foi coñecido polos seus contemporáneos como&nbsp;***fra&nbsp;Giovanni&nbsp;da Fiesole***. En&nbsp;l*as&nbsp;vidas de artistas*, de&nbsp;Giorgio&nbsp;Vasari, escrita antes de 1555, xa aparece como&nbsp;***fra&nbsp;Giovanni&nbsp;Angelico***.

Durante a súa vida ou ao pouco da súa morte empezou a ser chamado *Il Beato* (o Beato), en referencia á súa especialidade na pintura de tema relixioso. No ano 1982, o papa&nbsp;Xoán Paulo II beatificouno, facendo así oficial o seu título.

Ás veces, ten mal interpretado que Fiesole era unha parte do seu nome oficial, cando en realidade é o nome da cidade onde fixo os seus votos, e era un xeito de diferencialo doutros&nbsp;fra&nbsp;Giovanni. Aparece no Martiroloxio Romano coma *Beatus Ioannes Faesulanus, cognomento Angelicus*.
## Galería 

Ficheiro:Fra Angelico 024.jpg|Fra Angelico, fresco das celas de San Marcos. Cristo alcanza a Adán para rescatalo do Inferno. c. 1440
Ficheiro:Fra_Angelico_006.jpg|*A Anunciación* (c. 1450)
Ficheiro:Fra_Angelico_002.jpg|*O nome de San Xoán Bautista* (1434-1435)
Ficheiro:Fra Angelico 013.jpg|*A Natividade*
Ficheiro:Adorazione del Bambino - Beato Angelico.jpg|*A Adoración do Neno Xesús*
Ficheiro:Fra Angelico - Flight into Egypt, 1450.jpg|*A Fuxida a Exipto* (c. 1450)
Ficheiro:Fra_Angelico_040.jpg|*O Bautismo de Cristo* (c. 1437-1446)
Ficheiro:Fra Angelico 020.jpg|*O prendemento de Cristo* (c. 1437-1446)
Ficheiro:Fra_Angelico_025.jpg|*A crucifixión* (c. 1437-1446)
Ficheiro:Fra_Angelico_026.jpg|*Cristo na Cruz entre os dous Ladróns* (c. 1437-1446)
Ficheiro:Fra Angelico 021.jpg|*A Deposición* (c. 1437-1446)
Ficheiro:Fra_Angelico_039.jpg|*Noli me tangere* (c. 1437-1446)
Ficheiro:Fra_Angelico_038.jpg|*A Coroación da Virxe* (c. 1437-1446)
Ficheiro:Fra Angelico 011.jpg|Detalle do *Xuízo Final* (c. 1432-1435)
Ficheiro:Fra Angelico 022.jpg|detalle de *A Deposición* (1437-1446)
Ficheiro:Fra Angelico 031.jpg|*San Bieito de Nursia'' (c. 1437-1446)
Ai Weiwei

**Ai Weiwei** (en , en pinyin: Ài Wèiwèi), nado en Pequín o 28 de agosto de 1957 é un artista e activista chinés. 

## Traxectoria 
### Primeiros anos 
Nado en 1957, é fillo dun poeta chinés comunista, pero logo enfrontado co réxime de Mao e non se lle permitía vivir no mesmo sitio durante moito tempo, polo que tiñan que mudarse cada certo tempo.

### Obra 
Ai colaborou cos arquitectos suízos Herzog & de Meuron como asesor artístico do Estadio Nacional de Pequín para os Xogos Olímpicos de 2008. Como activista político, é abertamente crítico coa postura do Goberno chinés sobre democracia e dereitos humanos. Investigou a corrupción e os encubrimentos do goberno, en particular no escándalo de corrupción das escolas de Sichuan que seguiu ó Terremoto de Sichuan de 2008. No 2011, despois de ser arrestado no Aeroporto Internacional de Pequín-Capital o 3 de abril, estivo detido durante 81 días sen cargos oficiais, aludindo os funcionarios a denuncias de "delitos económicos", tras a devolución do seu pasaporte en 2015, Ai trasladouse a Berlín onde mantivo un grande estudio nunha antiga fábrica de cervexa. Viviu no estudio e utilizouno como base para o seu traballo internacional. Ai forma parte do Consello de Asesores do Comité para a Liberdade de Hong Kong (CFHK).

Foi o autor da película documental *Coronation*, filmada en Wuhan durante o confinamento debido a ser primeira cidade no mundo en ser atinxida pola pandemia de COVID-19.

### Vida en Europa 
En 2019, anunciou que deixaría Berlín, dicindo que Alemaña non é unha cultura aberta. En setembro de 2019 mudouse a vivir a Cambridge, Inglaterra.

A partir de 2021, Ai Wei Wei vive en Montemor-o-Novo, Portugal. De xullo de 2021 ao 6 de febreiro de 2022 expuxo obra no Museu Serralves do Porto (tamén no Parque, até xullo de 2022).

Aínda mantén unha base en Cambridge, onde o seu fillo asiste á escola, e un estudo en Berlín. Ai dixo que permanecerá en Portugal a longo prazo *"a non ser que suceda algo"*.

## Notas 
## Véxase tamén 
### Bibliografía 
*
*
*
*
*

### Ligazóns externas 
* Páxina oficial
Igrexa de San Sadurniño de Pamplona

A **igrexa de San Saturnino**, máis comunmente chamada de **San Cernin** (en francés), é un edificio relixioso católico na Zona Vella da cidade de Pamplona, en Navarra. Está declarada Ben de Interese Cultural.

A actual igrexa é gótica do século XIII. Non obstante, existiron na mesma localización unha igrexa primitiva e outra románica (século XII). Na Idade Media, cumpriu unha dobre función: relixiosa e defensiva. Pamplona, naquela época estaba dividida en tres burgos independentes, e esta igrexa era a parroquia do burgo de San Cernin, habitado principalmente por franceses. Estes burgos achábanse continuamente en loita, polo que as torres da igrexa estaban coroadas con ameas defensivas que perduraron ata o século XVIII.

Ademais das súas torres, destaca o pórtico, decorado con belos talles góticos como as de Santiago peregrino ou San Sadurniño, e o interior, gótico de nave única moi ampla con bóveda sexpartita, cabeceira poligonal, capelas entre contrafortes e un coro elevado, e unha gran capela barroca pegada, onde ata o século XVII estivo o claustro. Esta capela está dedicada á Virxe do Camiño, señora da cidade, e é de estilo barroco.

As badaladas da súa torre marcan o inicio dos Sanfermines.

## Véxase tamén 
### Ligazóns externas 
* Información na páxina do Concello de Pamplona
Amizade por correspondencia

Unha **amizade por correspondencia** (tamén coñecido cos nomes en inglés **penpals**, **pen-pals** ou **pen friends**) é unha relación de amizade de xente que se comunica vía correo postal ou novas tecnoloxías como redes sociais ou correo electrónico.

## Fíns
Unha amizade por correspondencia ten como algúns dos fins a práctica e aprendizaxe dunha lingua estranxeira, mellorar a alfabetización, saber máis doutros países e culturas, e facer amigos. Como calquera outra amizade na vida real, algunhas persoas permanecen sendo amigos por correspondencia por só un curto período de tempo, mentres que outros o seguen sendo toda a vida. Algúns chegan a coñecerse en persoa; ás veces chegando a ter un romance serio, ou incluso uníndose en matrimonio.

Unha amizade por correspondencia non depende de idades, nacionalidades ou culturas. Mais os que procuran unha amizade por correspondencia poden ter un obxectivo claro como a idade, determinada ocupación, afeccións, ou unha persoa totalmente diferente para adquirir coñecemento sobre o mundo do seu redor.

Unha variación moderna sobre a amizade por correspondencia é ter un *keypal*, que consiste no envío de correos electrónicos en vez de cartas de papel, aínda que tamén poden facer ambas cousas. Aplicacións como WhatsApp, Skype ou Facebook axudan á credibilidade da existencia da outra persoa. Isto ten a vantaxe de aforrar diñeiro e sendo máis inmediato, permitindo que moitas mensaxes poidan ser trocadas nun curto período de tempo. A desvantaxe é que a comunicación pode ser moi efémera xa que as mensaxes de correo electrónico non son rutineiramente gardadas. Moita xente prefire recibir cartas de papel, gañando a satisfacción de ver o seu nome impreso nun sobre ou o persoal de ler a letra da outra persoa.

Na actualidade existen redes sociais para procurar amigos por correspondencia como *Paljit *, *Pen Pal Passions* ou *InterPals*, tendo esta última máis de 3 millóns de usuarios.  Nestas redes sociais, a xente procura amizades, amizades por correspondencia, ou incluso relacións sentimentais ou sexuais.

Existe tamén, dende o 2000, unha rede social para ter unha amizade por correspondencia con presos. Co nome de WriteAPrisoner.com, ten uns 78.000 usuarios. Algúns estados como Missouri, Indiana, e Florida interpuxeron restricións legais ao funcionamento do sitio web, argumentando que constitúen violacións á Primeira Emenda da Constitución dos Estados Unidos. O creador do sitio, Adam Lovell, defendeu o beneficio social que xera o contacto entre prisioneiros e o resto da sociedade posto que esta comunicación incide positivamente na redución da reincidencia.

## Organizacións
Moitos *penpals* coñécense mediante organizacións que unen xente para este fin.

As organizacións poden ser divididas en tres categorías principais: *de balde*, *subscrición parcial*, e *subscrición total*. As organizacións ou redes sociais de balde están xeralmente financiados por publicidade e os perfís non son revisados, tendo en conta que as organizacións con subscricións normalmente non conta ningún tipo de publicidade e hai administradores que aproban perfís na base de datos.

## Notas
Casco Antiguo de Pamplona

O **Casco Antiguo/Alde Zaharra**, nome oficial da zona vella de Pamplona, *Casco Antiguo* ou *Casco Viejo* en castelán, *Alde Zaharra* en éuscaro, é o barrio histórico da cidade de Pamplona, capital da Comunidade Foral de Navarra. Está situado no corazón da cidade na porción máis alta da meseta e nel áchanse os principais momumentos da cidade. En 2008 tiña unha poboación de 11.792 habitantes.

## Situación 
O *Casco Antiguo/Alde Zaharra* de Pamplona encóntrase no centro da cidade e sobre unha meseta sobre a que se asenta gran parte da cidade, dominando a Cuenca de Pamplona. Está ben comunicado cos barrios de novo desenvolvemento, xa que a maioría das Villavesas (liñas de autobús) que atravesan a cidade teñen paradas no límite da zona vella, fundamentalmente no Paseo de Sarasate. Actualmente está en estudo un achegamento dalgunhas liñas a outros puntos do *Casco Antiguo/Alde Zaharra*, a petición dos comerciantes.

É unha zona peonil, e por iso tan só circulan polo seu interior vehículos destinados a limpeza, transporte, coches privados cuxo aparcadoiro estea no interior do barrio e vehículos de mantemento. Para todos os demais vehículos está prohibida a entrada para manter o carácter peonil da zona.

## Historia 
A antiga cidade desenvolveuse dende época romana no espazo que hoxe coñecemos como La Navarrería, baixo unha pequena elevación, protexida ao norte e ao nordés polo ámbito do río Arga. Esta localización estratéxica foi crecendo e na Alta Idade Media formáronse xunto a ela dous novos núcleos de poboación, un composto fundamentalmente por inmigrantes de Occitania e o sur de Francia e o outro con xentes de diversas procedencias.

Estes tres núcleos, a Cidade de La Navarrería, o Burgo de San Cernin e a Poboación de San Nicolás, son os que tras séculos de enfrontamentos foron unificados durante o reinado de Carlos III o Nobre, en 1423, polo chamado *Privilexio da Unión*, nunha soa cidade cunha única administración municipal. É esta zona a que hoxe constitúe o *Casco Antiguo/Alde Zaharra* de Pamplona, no que aínda poden percibirse as vellas divisións dos Burgos mencionados.

## Lugares de interese 
dereita|miniatura|Catedral de Santa María.
*Catedral de Santa María
*Igrexa de San Saturnino
*Capela de San Felipe Neri
*Praza Consistorial
*Igrexa de San Lorenzo
*Igrexa de San Nicolás
*Cámara de Comptos de Navarra
*Praza del Castillo
*Praza de San Francisco
*Edificio La Agrícola
*Escolas de San Francisco
*Palacio de Ezpeleta
*Palacio del Condestable

## Notas 
## Véxase tamén 
### Bibliografía 
*
Txantrea

A **Txantrea** (en castelán: *Chantrea* e oficialmente *Chantrea/Txantrea*) é un barrio de Pamplona (Navarra, España) situado ao norte da cidade xunto ao río Arga. Limita ao norte co barrio de Ezkaba, ao sur coa Zona Vella de Pamplona, ao leste con Burlata e o oeste con Antsoain, Arrotxapea e Arantzadi.

Este barrio é coñecido polo seu carácter popular e reivindicativo. A palabra "auzolan" ("traballo de barrio" ou "entre veciños" en éuscaro) ten moito significado, xa que foi construído coa man de obra dos veciños.

Tiña en 2008 unha poboación de 20.785 habitantes.

O termo Txantrea ou Chantrea provén de chantre, que era a dignidade desempeñada por un cóengo da catedral que dirixía o coro. Os terreos onde se edificou o barrio pertenceron á catedral e por iso púxoselle o nome de Txantrea.

## Notas 
## Véxase tamén 
### Ligazóns externas 
*Txantrea.net
Şada

**Şada** (tamén coñecida como **Sada**, **Shada**, **Shadakend** ou **Shadi**) é unha vila e concello do distrito de Shahbuz, no Nakhichevan, Azerbaidján. A súa poboación é de 161, sendo este o concello menos poboado do distrito.

## Situación 
Şada atópase en Nakhichevan, Azerbaidján, entre as montañas de *Gora Tagnya* e *Aitsdzorskiy Khrebet*, a poucos quilómetros da fronteira con Armenia.

## Notas 
## Véxase tamén 
### Ligazóns externas 
* Şada  no *GEOnet Names Server*.
Miguel Paz Barreiro

**Miguel Paz Barreiro**, nado en Noia o 13 de xuño de 1948 é un enxeñeiro e político galego do PSdeG-PSOE.

## Traxectoria 
Enxeñeiro de profesión. Unha vez xubilado, nas eleccións municipais de 2015 encabezou a candidatura do PSdeG-PSOE e foi elixido alcalde co apoio de MAREA, Noieses Independientes Agrupados (NO.I.A) e BNG, pasando en gobernar cos concelleiros do NO.I.A. En febreiro de 2016, logo da ruptura do pacto cos independentes, estes apoiaron unha moción de censura presentada polo PPdeG que o desaloxou da alcaldía. Continuou como concelleiro na oposición ata as municipais de 2019. 

Foi candidato ao Senado en 2016 e ao Congreso dos Deputados en 2019 sen resultar electo. En 2018 foi elixido Secretario Xeral do PSdeG-PSOE en Noia, así como Coordinador Comarcal do partido no Barbanza. Mantívose en ambos cargos ata 2022.

## Notas 
## Véxase tamén 
### Outros artigos 
* Eleccións municipais en Noia
Sada, Navarra

**Sada** (en castelán: *Sada*; en éuscaro: *Zure*) é un concello de Navarra, na comarca de Sangüesa, a 49,2&nbsp;km de Iruña. A súa poboación en 2014 era de 172 habitantes (INE). É un concello non vascófono.

## Xeografía física 
Sada fica situada na zona leste de Navarra, a un quilómetro da estrada NA-132 que une Estella con Sangüesa no km 65.

O clima é mediterráneo continental semihúmido con invernos fríos e veráns calorosos, cunha precipitación media de 500–600&nbsp;mm ao ano.

A terra cultivábel está moi repartida entre todos os veciños e o termo da localidade é pequeno (12,7&nbsp;km²). Os principais cultivos son a vide, cereal, oliveiros e pequenas hortas familiares.

Até primeiros do século XVIII nesta vila falábase éuscaro (a maior parte dos nomes dos termos agrícolas son en éuscaro na actualidade).

En 1908, debido á Sada galega, comezouse a chamar *Sada de Sangüesa* até que en 1980 por orde foral do Goberno de Navarra pasouse a chamar novamente Sada.

## Demografía 
## Notas
José Luis Martínez Sanjurjo

**José Luis Martínez Sanjurjo**, nado en Ordes en 1977, é un enxeñeiro e político galego do PPdeG.

## Traxectoria 
Enxeñeiro técnico forestal de profesión. Nas eleccións municipais de 2011 foi o cabeza de lista do Partido Popular á alcaldía de Ordes, mellorando de forma considerable os resultados, se ben volveu quedar por detrás de Unión por Ordes. Nas eleccións municipais de 2015 encabezou novamente a candidatura do PPdeG e logrou vencer a Unión por Ordes por tan só 7 votos, polo que foi elixido alcalde como cabeza da lista máis votada. En xaneiro de 2017 dous edís populares marcharon ao grupo mixto e encabezaron Ciudadanos nas municipais de 2019. 

Nas eleccións municipais de 2019 acadou de novo a alcaldía, nesta ocasión con maioría absoluta, sen conseguir os seus excompañeiros de Ciudadanos representación. Nas municipais de 2023 revalidou novamente a alcaldía con maioría absoluta.

## Notas 
## Véxase tamén 
### Outros artigos 
* Eleccións municipais en Ordes
Catedral de Santa María da Asunción de Pamplona

A **Catedral de Santa María da Asunción** é un conxunto arquitectónico eclesiástico situado en Pamplona (Navarra), sede da arquidiocese de Pamplona e Tudela.
## Características 
Presenta as edificacións habituais noutras catedrais como igrexa, claustro e sancristías, pero ademais conserva a bodega, refectorio, sala capitular e dormitorio, que son máis propias da vida común á que estaba suxeito o seu cabido e que ao longo dos séculos se foron derrubando noutras catedrais españolas. As estanzas que o configuran foron construídas en distintas épocas e estilos, conservándose hoxe en día algunhas das dependencias románicas, ao predominando sobre todo as edificadas en estilo gótico (entre elas a igrexa e o claustro) dos séculos XIV ao XVI. A fachada oeste, de estilo neoclásico, levantouse a finais do século XVIII.

Destacan neste conxunto de edificios; o claustro, que está considerado unha marabilla da arte gótica europea e dende logo o mellor claustro do século XIV; a cociña, que é un dos tres únicos exemplos sobreviventes de cociña gótica de toda Europa; e por último a fachada principal, unha das obras máis puras e representativas do neoclasicismo na península.

## Galería de imaxes 

Catedral_pamplona_cuerpo_naves.jpg|Interior do templo
Interior_catedral_pamplona_crucero.jpg|Bóvedas do cruceiro
Catedral_pamplona_exterior_sur.jpg|Fachada sur dende o patio do arquedinado
Claustro_pamplona_lateral_oeste.jpg|Lateral oeste do claustro

## Notas 
## Véxase tamén 
### Ligazóns externas 
* Páxina oficial da Catedral de Pamplona
Team Katusha-Alpecin

[350px|thumb|right|Vitoria do Team Katusha no prólogo do [Tour de Austria 2015.]]
O **Team Katusha** (en ruso: ***Катюша***, código UCI: **KAT**) é un equipo ciclista ruso que compite na categoría UCI WorldTour, fundado no ano 2009. O equipo emprega bicicletas da marca xermana Canyon.

## Historia 
O equipo presentouse oficialmente o 24 de decembro de 2008 en Moscova. O equipo foi creado na base da do equipo Tinkoff Credit Systems, organizado pola fundación Proxecto de Ciclismo Global Ruso e finaciado por empresas rusas como Gazprom, Itera ou Rostechnologii.

O equipo comezou a funcionar cun grande orzamento de 15 millóns de euros. Na primeira tempada, o equipo fichou a ciclistas como Robbie McEwen, Vladimir Karpets, Filippo Pozzato ou Gert Steegmans. A primeira competición que disputou o Team Katusha foi o Tour Down Under do 2009.

Na tempada 2009, o equipo conseguiu un total de 23 vitorias. Algunhas das vitorias máis importantes foron o primeiro posto de Sergei Ivanov na Amstel Gold Race ou os triunfos de Filippo Pozzato no Campionato Italiano de Ciclismo en Ruta e no Giro do Veneto.

[thumb|right|150px|[Joaquim Rodríguez, no Critérium du Dauphiné 2011.]]
Despois da tempada 2012, o Team Katusha perdeu a licenza UCI WorldTour a pesar de que o equipo quedou de segundo na clasificación por equipos da UCI WorldTour 2012 e de que o campión da clasificación individual (Joaquim Rodríguez) estaba no conxunto. Por estas razóns, o Katusha apelou a decisión da UCI ao Tribunal de Arbitraxe para o Deporte. Este último anunciou o 15 de febreiro de 2013 que a decisión da UCI foi anulada e que o Team Katusha participaría no UCI WorldTour 2013.

## Vitorias notables 
Dende a creación no ano 2009, os ciclistas do equipo conseguiron bastantes vitorias. Algunhas das máis importantes son: 19 etapas nas Grandes Voltas, 2 monumentos ciclistas, a Milán-Sanremo 2014 ou o Tour de Flandres 2015.

## Campionatos nacionais 
## Equipo 
No 1 de xaneiro de 2015

## Véxase tamén 
### Outros artigos 
* UCI World Tour

### Ligazóns externas 
* Páxina web oficial
Eva García de la Torre

**Eva García de la Torre**, nada en Sevilla en 1962 e finada en Vigo o 27 de xaneiro de 2022, foi unha avogada e política galega do PSdeG-PSOE.

## Traxectoria 
Exerceu como avogada no Porriño. Nas eleccións municipais de 2011 foi elixida concelleira do Porriño polo PSdeG-PSOE ó sela número 2 da candidatura encabezada por Iván Vaqueiro Grandín. Nas eleccións xerais de 2011 foi a número 4 do PSOE ao Congreso pola provincia de Pontevedra sen resultar electa. Nas municipais de 2015 encabezou a candidatura do PSdeG-PSOE e foi elixida alcaldesa co apoio de UDDL, BNG e EU-Son, gobernando en coalición con UDDL ata a súa expulsión en febreiro de 2019. Os comicios de 2019 viron unha repetición dos resultados, cunha vitoria do Partido Popular insuficiente e un acordo de goberno de todos os demais partidos para formaren goberno, polo que Eva García seguiu a ser a alcaldesa, nesta ocasión formando goberno co BNG.

Porén, a finais de 2021 a situación política do concello do Porriño estaba moi deteriorada. A perda de confianza dos seus socios de investidura de EU-Son e os ruxerruxes dunha moción de censura de esquerdistas e conservadores levaron a García de la Torre a presentar a súa dimisión no mes de novembro. Finou dun infarto dous meses despois.

## Vida persoal
Unha das razóns que sinalou como causantes do seu constante sinalamento como alcaldesa foi a súa orientación sexual.

## Notas 
## Véxase tamén 
### Outros artigos 
*Eleccións municipais no Porriño
Zebro

O **zebro** (*Equus hydruntinus*) é unha especie extinta de equino que viviu en Eurasia.

## Características
O primeiro fósil do que se ten coñecemento data de hai 300&nbsp;000 anos e non se extinguiu até o Holoceno. A finais do Plistoceno era moi común no oeste de Eurasia, dende Oriente Medio até Europa, especialmente na zona do Mediterráneo, con fósiles descubertos en Sicilia, Turquía, España, Francia e Portugal. Cara ao leste semella que o seu ámbito abranguía até o Volga e Irán. Cara ao norte chegaba case ó Mar do Norte en Alemaña. Morfoloxicamente, distínguese dos asnos e dos onagros polos seus dentes molares e polo seu fociño relativamente curto. A súa clasificación exacta aínda é incerta, pero as análises xenéticas e morfolóxicas suxiren que é moito máis achegado ó onagro.

Na Península Ibérica pode ser que sobrevivise até o século XVI.

## Etimoloxía 
O epíteto específico, *hydruntinus*, significa *de Otranto* (*Hydruntum* en latín).

## Notas